CELEX: 32011R1352
Language: lt
Date: 2011-12-20 00:00:00
Title: 2011 m. gruodžio 20 d. Komisijos įgyvendinimo reglamentas (ES) Nr. 1352/2011, kuriuo iš dalies keičiamas Tarybos reglamentas (EB) Nr. 1236/2005 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui

21.12.2011   
            
            
               LT
            
            
               Europos Sąjungos oficialusis leidinys
            
            
               L 338/31
            
         KOMISIJOS ĮGYVENDINIMO REGLAMENTAS (ES) Nr. 1352/2011
   2011 m. gruodžio 20 d.
   kuriuo iš dalies keičiamas Tarybos reglamentas (EB) Nr. 1236/2005 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. birželio 27 d. Tarybos reglamentą (EB) Nr. 1236/2005 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui (1), ypač į jo 12 straipsnio 2 dalį,
   kadangi:
   
               (1)
            
            
               Reglamentu (EB) Nr. 1236/2005 nustatytas draudimas eksportuoti prekes, kurios praktiškai pritaikomos tik mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ar baudimui, taip pat kontroliuojamas tam tikrų prekių, kurios galėtų būti naudojamos šiam tikslui, eksportas. Šiuo reglamentu užtikrinamos pagrindinės teisės ir laikomasi principų, pripažintų Europos Sąjungos pagrindinių teisių chartijoje – visų pirma tai pagarba žmogaus orumui ir jo apsauga, teisė į gyvybę ir kankinimo, nežmoniško ar žeminančio elgesio ar baudimo draudimas;
            
         
               (2)
            
            
               pastaruoju metu kai kuriais atvejais į trečiąsias šalis eksportuoti vaistai buvo panaudoti ne pagal paskirtį, t. y. mirties bausmei įvykdyti – visų pirma buvo švirkščiama mirtina per didelė jų dozė. Sąjunga nepritaria mirties bausmei jokiomis aplinkybėmis ir siekia visuotinio jos uždraudimo. Eksportuotojai prieštaravo tam, kad prieš savo valią siejami su tokiu produktų, kuriuos sukūrė medicininėms reikmėms, naudojimu;
            
         
               (3)
            
            
               todėl būtina papildyti šį prekių, prekyba kuriomis ribojama, sąrašą, kad tam tikri vaistai nebūtų naudojami mirties bausmei vykdyti ir siekiant užtikrinti, kad visiems Sąjungos vaistų eksportuotojams būtų taikomos vienodos sąlygos šiuo klausimu. Atitinkami vaistai sukurti, inter alia, kaip anestetikai ir raminamieji vaistai, todėl jų eksportas neturėtų būti visiškai draudžiamas;
            
         
               (4)
            
            
               taip pat svarbu praplėsti draudimą prekiauti elektrošoko diržais taip, kad jis apimtų panašius prie kūno tvirtinamus įtaisus, kaip antai elektrošoko rankoves ir antrankius, kurių poveikis toks pat kaip elektrošoko diržų;
            
         
               (5)
            
            
               būtina uždrausti prekybą spygliuotomis lazdomis, kurios netinkamos teisėsaugos reikmėms. Spygliai gali sukelti didelį skausmą ir kančią, tačiau spygliuotos lazdos nepadeda veiksmingiau malšinti riaušių ar užsitikrinti geresnės savigynos, palyginti su įprastinėmis lazdomis, taigi spygliais sukelti skausmą ir kančią yra žiauru ir nėra griežtai būtina, siekiant malšinti riaušes ar užsitikrinti savigyną;
            
         
               (6)
            
            
               po to, kai priimtas Reglamentas (EB) Nr. 1236/2005, pakeisti kai kurių Kombinuotosios nomenklatūros (KN) dalių numeriai, todėl atitinkamai turėtų būti atnaujinti atitinkami KN kodai;
            
         
               (7)
            
            
               šiame reglamente nustatytos priemonės atitinka Produktų eksporto bendrųjų taisyklių komiteto nuomonę;
            
         
               (8)
            
            
               kad šiame reglamente nustatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1236/2005 II ir III priedų tekstai pakeičiami atitinkamai I ir II priedų tekstais.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis netaikomas III priedo 4.1 punkte išvardytiems produktams, dėl kurių iki reglamento įsigaliojimo pateikta eksporto deklaracija.
   
      Šis reglamentas privalomas visas ir tiesiogiai taikomas valstybėse narėse pagal Sutartis.
      Priimta Briuselyje 2011 m. gruodžio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 200, 2005 7 30, p. 1.
   
      PRIEDAS I
      
         
            „II PRIEDAS
            
               3 ir 4 straipsniuose nurodytų prekių sąrašas
            
            
               Įžanginė pastaba
            
            Šiame priede KN kodai yra nuorodos į 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1) I priedo antroje dalyje nurodytus kodus.
            Jeigu prieš KN kodą parašyta „ex“, prekės, kurioms taikomas Reglamentas (EB) Nr. 1236/2005, tik iš dalies patenka į KN kodo taikymo sritį ir apibrėžiamos tiek šiame priede pateiktu apibūdinimu, tiek KN kodo taikymo sritimi.
            
               Pastaba. Į šį sąrašą neįtrauktos medicinos techninės prekės
            
                        KN kodas
                     
                     
                        Aprašymas
                     
                  
                        1.   Prekės, sukurtos žmonėms bausti mirties bausme:
                        
                     
                  
                        ex 4421 90 98
                        ex 8208 90 00
                     
                     
                        
                                    1.1.
                                 
                                 
                                    Kartuvės ir giljotinos
                                 
                              
                  
                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00
                     
                     
                        
                                    1.2.
                                 
                                 
                                    Elektros kėdės, skirtos žmonėms bausti mirties bausme
                                 
                              
                  
                        ex 9406 00 38
                        ex 9406 00 80
                     
                     
                        
                                    1.3.
                                 
                                 
                                    Hermetiškos kameros, padarytos, pavyzdžiui, iš plieno ir stiklo, sukurtos žmonėms bausti mirties bausme naudojant mirtinas dujas arba medžiagas
                                 
                              
                  
                        ex 8413 81 00
                        ex 9018 90 50
                        ex 9018 90 60
                        ex 9018 90 84
                     
                     
                        
                                    1.4.
                                 
                                 
                                    Automatinės vaistų injekcijos sistemos, sukurtos žmonėms bausti mirties bausme naudojant mirtinas chemines medžiagas
                                 
                              
                  
                        2.   Prekės, sukurtos žmonėms surakinti:
                        
                     
                  
                        ex 8543 70 90
                     
                     
                        
                                    2.1.
                                 
                                 
                                    Elektrošoko įtaisai, skirti tvirtinti ant surakinto asmens kūno, kaip antai diržai, rankovės ir antrankiai, sukurti žmonėms surakinti naudojant didesnės nei 10 000 V įtampos elektrošokus
                                 
                              
                  
                        3.   Nešiojami įtaisai, tariamai sukurti riaušėms malšinti:
                        
                     
                  
                        ex 9304 00 00
                     
                     
                        
                                    3.1.
                                 
                                 
                                    Policininkų lazdos iš metalo ar kitos medžiagos, ant kurių stiebo yra metalinių spyglių
                                 
                              
                  
      
      
         (1)  OL L 256, 1987 9 7, p. 1.“
   
   
      II PRIEDAS
      
         
            „III PRIEDAS
            
               5 straipsnyje nurodytų prekių sąrašas
            
            
               Įžanginė pastaba
            
            Šiame priede KN kodai yra nuorodos į Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedo antroje dalyje nurodytus kodus.
            Jeigu prieš KN kodą parašyta „ex“, prekės, kurioms taikomas Reglamentas (EB) Nr. 1236/2005, tik iš dalies patenka į KN kodo taikymo sritį ir apibrėžiamos tiek šiame priede pateiktu apibūdinimu, tiek KN kodo taikymo sritimi.
            
                        KN kodas
                     
                     
                        Aprašymas
                     
                  
                        1.   Prekės, sukurtos žmonėms surakinti:
                        
                     
                  
                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00
                     
                     
                        
                                    1.1.
                                 
                                 
                                    Surakinimo kėdės ir prirakinimo grandinėmis įtaisai
                                 
                              
                           Pastaba.
                        
                        Šis punktas netaikomas neįgaliesiems skirtoms surakinimo kėdėms
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.2.
                                 
                                 
                                    Grandinės kojoms, grandinės žmonių grupei surakinti, pančiai ir individualūs antrankiai arba grandininiai antrankiai
                                 
                              
                           Pastaba.
                        
                        Šis punktas netaikomas paprastiems antrankiams. Paprasti antrankiai yra antrankiai, kurių užrakintų bendras ilgis, įskaitant grandinę, matuojant nuo išorinio vieno antrankio krašto iki išorinio kito antrankio krašto, yra 150–280 mm ir kurie yra nepritaikyti fiziniam skausmui ar kančiai sukelti
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.3.
                                 
                                 
                                    Priemonės nykščiams surakinti ir žnyplės nykščiams suspausti, įskaitant dantytas priemones nykščiams surakinti
                                 
                              
                  
                        2.   Nešiojami įtaisai, sukurti riaušėms malšinti arba savigynai:
                        
                     
                  
                        ex 8543 70 90
                        ex 9304 00 00
                     
                     
                        
                                    2.1.
                                 
                                 
                                    Nešiojami elektrošoko įtaisai, įskaitant elektrošoko lazdas, elektrošoko skydus, apsvaiginančius šautuvus ir šautuvus su elektrošokiniais antgaliais, sukeliančiais didesnės nei 10 000 V įtampos elektrošokus, ir kiti panašūs įtaisai
                                 
                              
                                    1.
                                 
                                 
                                    Šis punktas netaikomas elektrošoko diržams ir kitiems įtaisams, apibūdintiems II priedo 2.1 punkte.
                                 
                              
                                    2.
                                 
                                 
                                    Šis punktas netaikomas individualiems elektrošoko įtaisams, kuriuos jų naudotojas nešiojasi savigynos tikslais.
                                 
                              
                  
                        3.   Nešiojama įranga neutralizuojančioms medžiagoms išskirti, naudojama riaušėms malšinti arba savigynai, ir susijusios medžiagos:
                        
                     
                  
                        ex 8424 20 00
                        ex 9304 00 00
                     
                     
                        
                                    3.1.
                                 
                                 
                                    Nešiojami įtaisai, sukurti arba pakeisti taip, kad būtų naudojami riaušėms malšinti arba savigynai išskiriant neutralizuojančias chemines medžiagas
                                 
                              
                           Pastaba.
                        
                        Šis punktas netaikomas individualiems nešiojamiems įtaisams, net jei juose yra cheminių medžiagų, kuriuos jų naudotojas nešiojasi savigynos tikslais.
                     
                  
                        ex 2924 29 98
                     
                     
                        
                                    3.2.
                                 
                                 
                                    Pelargono rūgšties vanililamidas (PAVA) (CAS 2444–46–4)
                                 
                              
                  
                        ex 2939 99 00
                     
                     
                        
                                    3.3.
                                 
                                 
                                    
                                       Capsicum aliejingoji derva (OC) (CAS RN 8023–77–6)
                                 
                              
                  
                        4.   Produktai, kurie galėtų būti naudojami mirties bausmės įvykdymui, žmogui įšvirkščiant mirtiną jų dozę:
                        
                     
                  
                        ex 2933 53 90
                        [a–f]
                        ex 2933 59 95
                        [g ir h]
                     
                     
                        
                                    4.1.
                                 
                                 
                                    Trumpo ir vidutinio veikimo anestezijoje naudojami barbitūratai, įskaitant (tačiau ne tik):
                                    
                                                a)
                                             
                                             
                                                amobarbitalį (CAS RN 57–43–2)
                                             
                                          
                                                b)
                                             
                                             
                                                amorbitalio natrio druską (CAS RN 64–43–7)
                                             
                                          
                                                c)
                                             
                                             
                                                pentobarbitalį (CAS RN 76–74–4)
                                             
                                          
                                                d)
                                             
                                             
                                                pentobarbitalio natrio druską (CAS 57–33–0)
                                             
                                          
                                                e)
                                             
                                             
                                                sekobarbitalį (CAS RN 76–73–3)
                                             
                                          
                                                f)
                                             
                                             
                                                sekobarbitalio natrio druską (CAS RN 309–43–3)
                                             
                                          
                                                g)
                                             
                                             
                                                tiopentalį (CAS RN-76–75–5)
                                             
                                          
                                                h)
                                             
                                             
                                                tiopentalio natrio druską (CAS RN 71–73–8), taip pat žinomą kaip natrio tiopentalis
                                             
                                          
                              
                           Pastaba:
                        
                        Šis punktas taip pat taikomas produktams, kuriuose yra viena iš medžiagų, išvardytų trumpo ir vidutinio veikimo anestezijoje naudojamų barbitūratų sąraše.“